Filter perui esiintymisensä Göteborgissa vain tunteja ennen sen alkua. Syynä perumiseen oli bändin saamat tappouhkaukset.

Kotimaassaan Yhdysvalloissa viime viikonloppuna sattuneet laulaja Christina Grimmien murha ja 50 henkeä vaatinut isku Pulse-homoyökerhoon painoivat vaa’assa Filterin päätöksen muodostamisessa.

Tappouhkausten syytä ei ole ilmoitettu, mutta vain muutamaa päivää ennen Göteborgin keikkaa Filter ilmaisi Facebookissa tukensa yökerhoammuskelun uhreille ja kritisoi ”kaikkia uskontoja, jotka opettavat suvaitsemattomuutta”. Toivottavasti syypää saadaan kiinni ja vastuuseen teoistaan.

Filter esiintyy perjantaina 17. kesäkuuta Tampereen Yo-talolla ja lauantaina 18. kesäkuuta Helsingin The Circuksessa.